AlexejDobrolubov/national_council_slovak_2010 huggingface dataset:
83. schôdza NR SR - 7.deň - A. dopoludnia
Dátum: 2023-02-10
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

53. Ďakujem pekne. No bolo toho povedané veľa, takže potom ja sa ešte prihlásim do ústnej, aby som na niektoré zodpovedal, lebo asi všetko nestihnem. Začnem pánom poslancom Sujom. Ja som o vás nepovedal, že ste demagóg, to ja som o vás povedal to, že nehovoríte pravdu, že si vymýšľate, keď ste povedali, že my tu prijímame protiústavné zákony. To bola reakcia vyslovene len na toto jedno konkrétne. Že demagóg, to som o vás určite nepovedal a ani o nikom to tu nehovorím. Pokiaľ ide o pána poslanca Suska, no nezhodneme sa, lebo povinnosť sa viaže na sankciu, povinnosť sa neviaže na odmeňovanie. Nikto nie je povinný ísť k voľbám a nikto nie je povinný si uplatniť odmenu. Čiže iba v tých štátoch, v ktorých sú sankcie, je to zviazané s povinnosťou. V Grécku ani v Švajčiarsku nikto nepovažuje ani v politickom zmysle ten systém zvýhodnenia za volebnú korupciu. Pán poslanec Kočiš, no musíte si v prvom rade uvedomiť, že toto je odmena za účasť vo voľbách a účasť sa prejavuje aj tým, že prídete na voľby a vhodíte tam tú prázdnu obálku, možnože to nikto neurobí, ale aj to je účasť. Aj to, aj to volebný zákon definuje ako účasť a my toto nemeníme. Čiže ak sa vám to už dneska nepáči, tak potom by ste musel vo voľnom zákaze, vo volebnom zákone zakazovať, aby tam chodili hádzať prázdne obálky. Čiže to nespájajte s týmto zákonom. Ak chcete riešiť iný problém, tak ho musíte riešiť vy nejakým svojím poslaneckým návrhom. A pokiaľ hovoríte, že ja klamem, neklamem, ja vychádzam z analýz parlamentného inštitútu. Pokiaľ, pokiaľ tam nie je nejaká korektná informácia, že si to zle overili v tých iných parlamentoch, tak to môže byť, ja si to preverím, ale klamať môže len ten, len niekto, kto vie, že hovorí nepravdu. A ja vychádzam z tých analýz. Čiže ak sa to niekde medzitým zmenilo, lebo tie analýzy nie sú z tohto roka, ale sú pár rokov dozadu, tak áno, mohlo, mohlo tam dôjsť k nejakej zmene, ale stále platí, že sú štáty, kde sa sankcionuje za to, že nejdete k voľbám a nikto to tiež neoznačuje za nejaký, nejaký zlý sys... (Prerušenie vystúpenie časomerom.)
83. schôdza NR SR - 6.deň - B. popoludní
Dátum: 2023-02-09
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

126. Ja takisto ďakujem pánovi poslancovi Mičovskému, že ešte ozrejmil tie ďalšie ustanovenia zákona, ktorý spoločne aj s ďalšími poslancami, aj s ním predkladáme. My sa snažíme ešte, aby to bolo aj v plnej miere realizovateľné v praxi, pokiaľ by sme naozaj sa zhodli na tom, aspoň väčšina parlamentu, že pôjdeme do vyplácania podielovej odmeny, preto sme absolvovali a ešte nás čakajú aj ďalšie rokovania s úradom na ochranu oznamovateľov, aby sme si do detailov prebrali spôsob, akým by sa nastavil celý proces, lebo to si bude vyžadovať potom aj určité interné predpisy toho samotného úradu, akým by sa nastavil proces poskytnutia podielovej odmeny. Aj vďaka tomu rozhovoru s úradom sa momentálne prikláňame k tomu, že by bolo aj praktickejšie, keby tam nebolo natvrdo napísané, že "50 %", ale "najviac 50 %", lebo len čisto jeden príklad za všetky, no, môžu v tom konaní vystupovať viacerí oznamovatelia, ktorí sa každý svojou mierou budú podieľať na objasnení toho skutku a aj usvedčení páchateľa, a pokiaľ by to bolo naozaj napevno len 50 %, tak by mal ten úrad čisto prakticky problém s tým, akým spôsobom sa vysporiadať s viacerými oznamovateľmi. Takže sú tam isté veci, ktoré, samozrejme, sa dajú vylepšiť, aj celý ten proces poskytnutia odmeny a rovnako tá viktimizácia, tú tiež riešime s úradom tak, aby bola aj v praxi plne realizovateľná. Uvidíme, ako prejde vládny návrh zákona. A pokiaľ ide o cenu, ja si myslím, že ten medzinárodný deň korupcie, ktorý máme raz do roka, je úplne na mieste si aj tak spoločensky oceniť udelením ceny pre ľudí, ktorí tak výraznejšie vystúpili do popredia s pouká... (Prerušenie vystúpenia časomerom.)
83. schôdza NR SR - 6.deň - B. popoludní
Dátum: 2023-02-09
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

120. Ďakujem pekne. Áno, bol som vyzvaný pánom poslancom Baránikom. Takto, že treba si, mali by sme si to asi viac ozrejmiť potom, lebo v týchto situáciách nejde o ten klasický pracovnoprávny spor, že zamestnávateľ dá výpoveď, ten človek už je vonku, mimo zamestnávateľa, mimo pracovného prostredia a potom sa domáha žalobou o neplatnosti zrušenia tej výpovede. Ale tuná ide o prípad, kedy ten zamestnanec je stále ešte zamestnaný, zamestnávateľ mu dá výpoveď v zásade z dôvodu, že oznámil tú korupciu u neho v tom pracovnom prostredí, a on ešte, on ešte stihne pred tým, než tá výpoveď jednoducho je realizovaná, osloviť úrad, ktorý pozastaví účinnosť tej výpovede. Čiže on stále ešte zostáva v pracovnoprávnom prostredí, a teda nedochádza k tej situácii, ktorú popisuješ, a nie je teda odkázaný na to, že čaká na výsledok súdneho sporu. A my hovoríme, že pokiaľ sa, pokiaľ by on, on stále je v tom pracovnom prostredí a pokiaľ by on vyhral tento spor, že mu, že mu chcel dať výpoveď, hoci sa mu to nepodarilo teda v súvislosti s jeho oznámením korupcie, tak by mal mať, tak je evidentne šikanovaný, lebo však čo to iné je, keď jednoducho už uspeje na súde, tak potom férovo teda asi dneska ten človek sa môže zbaliť a začať odznova bez ničoho. A my hovoríme, že neni to fér, keď to takto je nastavené, a dajme mu teda tých šesť mesiacov odstupné a nech teda sa môže uplatniť inde. Ale nemusí to byť šesť mesiacov, proste nech je tam nejaké odstupné, nejaký balík peňazí, že môže sa inak rozhodnúť, ako tam trpieť ten psychický nátlak v tom zamestnaní len za to, že postupoval v súlade so zákonom a oznámil, oznámil korupciu. Podľa mňa to dneska nie je dobre nastavené, aj úrad to konštatuje. Tak len na ozrejmenie, že nejde presne o tú situáciu, ktorú popisuješ, ale o veľmi podobnú, ale v jeho prípade je stále na tom lepšie, ako keby bol už mimo, mimo pracovného prostredia vyhodený a musel by sa domáhať, neviem... (Prerušenie vystúpenia časomerom.)
88. schôdza NR SR - 11.deň - A. dopoludnia
Dátum: 2023-03-30
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

36. Ďakujem pekne za slovo. Tak pán kolega Matovič si ide teda ten klasický svet, ktorý, má pocit, že sa točí teda vždy len okolo neho. Ja neviem, no stačilo možno počúvať, kde som teda jasne povedal, že teraz áno, riešime problém, ktorý vznikol, za ktorý je niekto zodpovedný, a teda riešime ho, že ten veľký problém sa týmto dobrým riešením zmenšuje, takže nie, ono nie je, že to je, že pán Matovič napísaný, vtedy nie a pán Matovič nenapísaný, vtedy áno. Jednoducho SAS-ka, my stále fungujeme tým klasickým, sme konštruktívni, to znamená, dobré riešenia podporujeme a nemáme problém pochváliť, že je to dobré riešenie. Zlé riešenie, zlé riešenia nepodporujeme, poukazujeme na to, v čom sú zlé, a, samozrejme, proste za zlé riešenia potom nehlasujeme. Takto jednoduché to je, takže ešte raz, bez ohľadu na to, kto je autor, či teda vláda, alebo pán kolega Matovič, toto riešenie je riešenie dobré, pretože dáva obciam cash flow skôr, čo je zásadne dôležité, takže v tomto je to O. K, v tomto to podporujeme. Ale ešte raz, ak by nebolo prijaté zlé riešenie predtým celého systému prorodinného balíčka, dnes by sme tu nesedeli a neopravovali problém. Ale ešte raz, vďaka Bohu za to, sme ľudia, robíme chyby, dokonca aj pán Matovič robí chyby, a preto je aspoň dobré to, že sme ich schopní po sebe opravovať. Včera sa nám podarila opraviť jedna chyba ohľadne korporátnych dlhopisov, dnes sa nám podarí vylepšiť situáciu obcí, miest ďalším dobrým riešením. O. K., možnože ten zdravý rozum je až na poslednom mieste, ale vďaka Bohu, že je aspoň na tom poslednom mieste a darí sa nejaké veci opraviť. Bez ohľadu na to, či je na nich podpísaný, alebo nepodpísaný Igor Matovič. Ďakujem.
88. schôdza NR SR - 11.deň - A. dopoludnia
Dátum: 2023-03-30
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

32. Ďakujem pekne za reakciu pána kolegu Blcháča. Áno, presne tak, v podstate povedal som to v rozprave, len to zopakujem, nie sú to, nie je to ani euro navyše, je to časový posun. Áno, obec, mestá, VÚC-ky si musia uvedomiť, že tieto peniaze dostanú ako jednu veľkú splátku, ale, samozrejme, potom už v tých ďalších mesiacoch ten, ten príjem bude nižší, ako čakali. Takže áno, treba sa k tomuto postaviť, aby, aby si to obce uvedomili, a ja som rád, že to zaznelo aj s úst pána, v podstate aj pána primátora, ktorý to vidí, samozrejme, aj z tej svojej strany. Je to, je to presne tak. Už len zopakujem, celý ten problém vznikol, bohužiaľ, prorodinným balíčkom, ktorý obciam zobral asi 750 mil., možno tie teraz aktuálne prepočty sú trošku menej, pretože nie každý dosahuje ten maximálny daňový bonus na dieťa. Každopádne stále je to veľa peňazí a stále to obciam, samozrejme, chýba a stále tu bolo, tu bolo na stole, že proste obce chceli, nešahajte nám na príjmy, proste tie príjmy, našťastie ony by rástli, keďže teda rastie nominálna mzda, a jednoducho tie obce by s tými pôvodnými príjmami, keby sa im neboli zobrali, zvládli energetickú krízu, zvládli by aj teda všetky ostatné výzvy. A, samozrejme, áno, na to máme sociálny systém, z ktorého sa sa, samozrejme, malo pomáhať rodinám s deťmi, pomáhať všetkým zraniteľným, všetkým nízkopríjmovým. Čiže bolo by dobré nevytvoriť problém na strane obcí, miest a ten problém, ktorý, samozrejme, je, pretože treba podporovať v tejto situácii zraniteľných, ten sa mal riešiť formou sociálneho systému, na to ten sociálny systém štátu je. Ďakujem pekne.
88. schôdza NR SR - 11.deň - A. dopoludnia
Dátum: 2023-03-30
Poslanec: Viskupič, Marián (SaS)
Druh vystúpenia: Vystúpenie v rozprave

28. Ďakujem pekne za slovo. Vážený pán predsedajúci, kolegyne, kolegovia, ja si dovolím len veľmi krátko. Uvedený návrh zákona je určite dobré riešenie a, samozrejme, je dobré ho podporiť. Tak ako už povedal aj, aj teda pán minister, skutočne obce čelia tomu, že tie ich finančné náklady sa nejak tak skumulovali na začiatku roka, špeciálne to všetci cítime a vnímame pri týchto energetických vlastne platbách, resp. zálohových platbách či už za elektrinu samotnú, alebo aj za teplo, za plyn a za všetky ďalšie médiá, takže jednoznačne dáva zmysel, aby sa teda to pôvodné vlastne schválené, ktoré do, ktoré teda vláda pridala obciam a VÚC-kam z výnosu z... z dane z príjmu právnických osôb, ktoré teda malo ísť ako 12 mesačných splátok, tak teraz sa to mení, že teda prvé tri už prišli a vlastne v tejto štvrtej aprílovej vlastne príde naraz všetka táto suma. Sú to pre obce voľné peniaze, to znamená, môžu ich, samozrejme, použiť na to, kde ich tá topánka najviac trápi, či už to budú energie, alebo teda čokoľvek iné, takže z tohto pohľadu, samozrejme, veľmi dobrý návrh. Ten cash flow je veľmi dôležitý. Ak obce zaplatia zálohové faktúry v splatnostiach, samozrejme, nečelia žiadnym, žiadnym následným či už sankciám, alebo teda aj ďalším vyšším platbám, takže toto je všetko v poriadku. Dovolím si len poznamenať, že áno, je to vlastne drobné vyriešenie toho veľkého problému, ktorý sa spôsobil obciam a vyšším územným celkom prijatím toho prorodinného balíčka v tom nastavení, v akom bol, a ktorý vlastne zobral stovky miliónom, miliónov obciam, takže za prvé teda čiastočne niečo sa vykrylo tým, že teda sa schválilo, že z dane z príjmu právnických osôb teda budú peniaze, tu tie sumy spomínal, samozrejme, pán minister. Ale teda stále vlastne ten problém tam existuje a dnes by sme nemuseli opravovať, vlastne keby teda vtedy sa to bolo vyriešilo iným spôsobom. Ja to tu v podstate len poviem, plošné, plošné zvýšenie, zvýšenie toho daňového bonusu proste spôsobilo veľký výpadok, zároveň ale tým, ktorým to malo najviac pomôcť, to znamená tým zraniteľným, chudobnejším, nízkopríjmovým vrstvám obyvateľstva to pomohlo menej. Stálo to veľké peniaze, ktoré obciam chýbajú, a teda na tej druhej strane spektra to v podstate nepomáha, takže toto, táto chyba proste keby sa nestala, tak dnes vlastne nemusíme riešiť. Ale teda v poriadku, samozrejme, dnes riešime tento problém, takže ešte raz moje krátke vystúpenie uzatváram tým, že takisto chcem poprosiť všetkých, aby tento zákon podporili, či už teraz v prvom čítaní, alebo, samozrejme, v druhom a treťom, a umožnili obciam, aby tej situácii, ktorej čelia okolo energetickej krízy, mohli čeliť trošku ľahšie. Zároveň ešte posledné slovo, nie sú to žiadne peniaze navyše, je to len časové presunutie vlastne tých už schválených financií, ktoré obce majú, ale práve to, že ich dostanú do konca apríla, im veľmi pomôže riešiť aktuálnu situáciu. Takže dobrý zákon a podpora. Ďakujem pekne.
88. schôdza NR SR - 11.deň - A. dopoludnia
Dátum: 2023-03-30
Poslanec: Viskupič, Marián (SaS)
Druh vystúpenia: Vystúpenie

26. Ďakujem pekne za slovo. Vážený pán predsedajúci, kolegyne, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh zákona bol doručený poslancom s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel a zaradil ho na rokovanie 88. schôdze Národnej rady. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor a takisto výbor pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte všeobecnú rozpravu k uvedenému návrhu zákona. Ďakujem pekne.
88. schôdza NR SR - 10.deň - B. popoludní
Dátum: 2023-03-29
Poslanec: Viskupič, Marián (SaS)
Druh vystúpenia: Vystúpenie

148. Ďakujem pekne za slovo. Takže posledná zápisnica pre dnešok. Zápisnica o výsledku tajného hlasovania o návrhu na odvolanie predsedu Výboru Národnej rady Slovenskej republiky pre kultúru a médiá, ktoré sa konalo 29. marca 2023. Na tajné hlasovania o návrhu na odvolanie predsedu Výboru Národnej rady Slovenskej republiky pre kultúru a médiá bolo vydaných a poslanci si osobne prevzali 128 hlasovacích lístkov, teda na hlasovaní bolo prítomných 128 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na odvolanie predsedu výboru NR SR pre kultúru a médiá 128 poslancov odovzdalo hlasovacie lístky. Zo 128 odovzdaných hlasovacích lístkov boli všetky platné, zo 128 hlasovacích lístkov z 128 platných hlasovacích lístkov overovatelia zistili, že o návrhu na odvolanie Kristiána Čekovského z funkcie predsedu Výboru NR SR pre kultúru a médiá hlasovalo za 69 poslancov, proti 47 poslancov a zdržalo sa 12 poslancov. Na odvolanie predsedu výboru NR SR je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol Kristián Čekovský odvolaný z funkcie predsedu Výboru Národnej rady Slovenskej republiky pre kultúru a médiá. Overovatelia poverujú svojho člena Mariána Viskupiča oznámiť výsledok hlasovania v Národnej rade Slovenskej republiky. Pán predsedajúci, skončil som. Ďakujem pekne.
88. schôdza NR SR - 10.deň - B. popoludní
Dátum: 2023-03-29
Poslanec: Viskupič, Marián (SaS)
Druh vystúpenia: Vystúpenie

146. Ďakujem pekne. Vážený pán predsedajúci, vážený pán minister, kolegyne, kolegovia, dovoľte mi prečítať zápisnicu o výsledku verejného hlasovania o návrhu na voľbu člena Rady Rozhlasu a televízie Slovenska v oblasti ekonómie, ktoré sa konalo dňa 29. marca 2023. Na verejné hlasovanie o návrhu na voľbu člena Rady Rozhlasu a televízie Slovenska v oblasti ekonómie bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady Rozhlasu a televízie Slovenska v oblasti ekonómie všetci poslanci odovzdali hlasovacie lístky. Zo 130 odovzdaných hlasovacích lístkov boli 4 neplatné a 126 platných. Podľa platných hlasovacích lístkov overovatelia zistili, že: - za Mareka Radvanského hlasovalo 28, proti 6, zdržalo sa hlasovania 92 poslancov; - za pána Vladimíra Vaňa hlasovalo za 51, proti 6 a zdržalo sa hlasovania 69 poslancov; - za pani Ivanu Zelizňákovú hlasovalo za 44, proti 10, zdržalo sa hlasovania 72 poslancov. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní za člena Rady Rozhlasu a televízie Slovenska v oblasti ekonómie nebol zvolený žiaden z navrhovaných kandidátov. Keďže člen Rady nebol zvolený, vykoná sa opakovaná voľba, do ktorej postupujú tí kandidáti, ktorí neboli zvolení a získali najvyšší počet hlasov. Počet kandidátov v opakovanej voľbe je minimálne dvojnásobok počtu členov, ktorých treba zvoliť. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky. Pán predsedajúci, skončil som.
88. schôdza NR SR - 10.deň - B. popoludní
Dátum: 2023-03-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

94. Ďakujem pekne za slovo, pán predsedajúci. Marek, ďakujem za tvoje vystúpenie, ale prosím, počúvaš sa? To, čo si hovoril, že SMER, HLAS je inak vlastne to isté ako OĽANO a DEMOKRATI, hej. Hovoríš, odišli dva, trikrát, tiež si pozeral tým smerom, ale to tiež sedí aj na tvojich bývalých kolegov. Oklamanie voličov, týmto to tiež ale vlastne sedí aj na teda poslancov, ktorí prišli na kandidátke OĽANO, už keď teda si to nepovedal, ale, Marek, prosím ťa, hovoríš o transparentnosti, ale o akej transparentnosti, keď jasne hovoríš, že by si teda na základe konania takýchto poslancov a tvojho rozhodnutia, by si im už vlastne teda nedával platy, hej, čo je na tom transparentné. Ja si myslím, že poslancov teda platia ľudia z verejných zdrojov, a to právo majú ľudia z tých verejných zdrojov, to právo nemáš mať ty alebo teda nejaký predseda strany a ono to potom funguje kúsok ďalej a v tom je tá spravodlivosť, že ak poslanci svojich voličov nezastupujú alebo ich zastupujú nedostatočne, no tak to ľudia takého poslanca, alebo takú stranu vyriešia, vlastne svojím rozhodnutím vo voľbách, v ďalších voľbách. Ďakujem.
88. schôdza NR SR - 8.deň - A. dopoludnia
Dátum: 2023-03-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

146. Ďakujem pekne za slovo. Ja si takisto veď kolegu vážim a trávime hodne času, či už na finančnom výbore alebo teda v pléne, ale ako nedá mi to len aj teraz sa tak trošku usmiať, lebo pán kolega mi hovorí teda, že čo si všetko vyberám a nepoviem celú pravdu a že som teda niečo nepovedal celé. No ale za tie dve minúty nezaznela ani jedna reálna výtka, že teda čo som teda nepovedal a čo som mal povedať. Tak príde mi to také, že okej, je poznámka, aby bola, ale ten fakt tam, Milan, prepáč, nezaznel ani jeden. Tak treba, povedz možno v rozprave, čo som teda povedal zle alebo nedopovedal, alebo nepovedal celé. Ďakujem pekne.
88. schôdza NR SR - 8.deň - A. dopoludnia
Dátum: 2023-03-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

120. Pán predsedajúci, ďakujem pekne za slovo. Pán Matovič, no trvalo asi minútu, než sa témou vášho príhovoru, vystúpenia, stala SaS-ka, zasa úplné očierňovanie niekoho, kto tu v sále ani nesedí. To by jeden slušný džentlmen už vôbec nemal robiť, ale dobre. Čo sa týka šetrenia, tak to šetrenie, keď nejaké navrhujete, tak je to asi 6 miliónov ročne, ale keď navrhujete opačne nejaké výdavky, tak je to tak 1,7-1,8 miliardy ročne. To len tak na porovnanie. Ďakujem pekne.
83. schôdza NR SR - 6.deň - B. popoludní
Dátum: 2023-02-09
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

92. Ďakujem pekne. Začnem teda od konca. Pán predseda výboru Susko, áno, ja som sa, rozumiem, že asi pokiaľ ide o to skrátené legislatívne konanie, že je relevantná tá pripomienka, aby to bolo ako výnimka z tohto pravidla. Ja som sa do prvého čítania snažil navrhnúť pravidlo tak, aby sa čo najviac podobalo tomu, čo bolo v PVV-čku, jako sa povie, programovom vyhlásení vlády, a nechcel som tam prinášať nejaké nové invenčné veci, ale robil som to zámerne aj kvôli priechodnosti toho materiálu, ale beriem, že v tom druhom čítaní alebo pred tým druhým čítaním, minimálne pokiaľ ide o tie skrátené legislatívne konania, by tam asi taká výnimka mala byť. Pokiaľ ide už o tie záväzky, záväzky vyplývajúce z nejakej transpozície smernice a z prípadných konaní o porušení za netranspozíciu, tam by som zase taký benevolentný nebol, ale však môžme sa o tom porozprávať, už aj kvôli tomu, že to konanie je relatívne dlhé, kým... veď sám to poznáte, že kým Komisia vydá odôvodnené stanovisko, ešte predtým nejaké neformálne konanie, potom kým na tom súde prebehne, to sú roky. Takže na to by sa asi nikto nemal vyhovárať, že za dva-tri roky, kým prebehne konanie na súdnom dvore v Luxemburgu, nevie prijať zákon a necháva si to všetko na poslednú chvíľu a potom chce, aby poslanci za neho proste hasili takéto problémy, že to naozaj potom nikdy k tomu stíšeniu legislatívneho procesu a takému stresu pri prijímaní zákonov ani nepríde, keď tam dáme zase veľmi veľa výnimiek. No a pokiaľ ide o tie veci, ktoré hovoril pán poslanec Svrček, tak ja sa k tomu potom ešte vyjadrím vo vystúpení, lebo to by bolo troška na dlhšie. Ja už som začal komunikovať s pánom podpredsedom vlády, treba v tom pokračovať, súhlasím, ale k tým jednotlivým výhradám by som sa potom samostatne vyjadril ešte vo vystúpení krátkom.